Rikunarita-ORG/Wikinium huggingface dataset:
# Thomas (apostolus)

Vide etiam paginam discretivam: Sanctus Thomas (discretiva).

 Thomas (apostolus)
Res apud Vicidata repertae:Thomas (apostolus): imago
*Nativitas*: 1. saeculum; Galilaea
*Obitus*: 3 Iulii 72 CE; Mylapore
*Patria*: Roma antiqua

**MemoriaSepultura*: San Thome Basilica
Sanctus, sanctus (*feriae die* 3 Iulii, Ecclesia Catholica Romana, 6 Octobris, Ecclesiae Orthodoxae)
**Thomas** (Graece *Θωμᾶς*, ab Aramaico תוּמָא, "geminus"), etiam **Didymus** (*Δίδυμος*, nomen Graece redditum) appellatus, fuit unus ex duodecim apostolis Iesu, cuius vita in Novo Testamento Bibliorum Christianorum describitur.

## In Evangelio secundum Ioannem

Tria de eo narrantur in Evangelio secundum Ioannem, unde arguitur huius apostoli indoles. Primo, cum apostoli conarentur avertere Iesum a reditu in Bethaniam ex evidenti vitae periculo, quod incurrisset, Thomas impavide inquit "Eamus et nos, ut moriamur cum eo!". Secundo, in Ultima Cena Christus ita apostolos allocutus est: "In domo Patris mei mansiones multae sunt; [...] vado parare vobis locum. [...] Et quo ego vado, scitis viam". Thomas, qui rem probe intelligere optabat: "Domine," inquit, "nescimus quo vadis; quomodo possumus viam scire?". Cui respondit Iesus: "Ego sum via et veritas et vita; nemo venit ad Patrem nisi per me". Tertio, cum Christus resurrexisset, discipulis congregatis sero apparuit dixitque eis "Pax vobis" et eis manus et latus ostendit. Sed, hoc audito, Thomas, qui aberat, sic inquit: "Nisi videro in manibus eius signum clavorum et mittam digitum meum in signum clavorum et mittam manum meam in latus eius, non credam". Post octo vero dies, iterum discipulis congregatis etiam cum Thoma, venit Iesus "ianuis clausis" et dixit: "Pax vobis". Deinde dixit Thomae: "Infer digitum tuum huc et vide manus meas et affer manum tuam et mitte in latus meum; et noli fieri incredulus sed fidelis!". Et Thomas respondit: "Dominus meus et Deus meus!". Deinde Iesus inquit "Quia vidisti me, credidisti. Beati, qui non viderunt et crediderunt!".

## Aliae traditiones

In aliis scriptis Thomas traditur evangelium nuntiavisse Parthis et Persis sepultumque esse Edessae. Alii tradunt eum fidem Christi praedicasse etiam in India, ubi martyr occubuisset. Christiani Syri in India ad Malabar degentes, hodie Sancti Thomae dicuntur.

## Notae

## Nexus externi

|  |  |
| --- | --- |
|  | **Vicimedia Communia** plura habent quae ad **Thomam** spectant. |

|  |  |
| --- | --- |
|  | **Lexica biographica:**  Gran Enciclopèdia Catalana • Den store danske • Deutsche Biographie • Treccani • Store norske leksikon • Большая российская энциклопедия • • Catholic Encyclopedia |

Apostoli Iesu

|  |  |
| --- | --- |
| Duodecim |
Andreas • Bartholomaeus (Nathanaël) • Iacobus, filius Alphaei (Minor • Iustus) • Iacobus, filius Zebedaei (Maior) • Ioannes (Amatus • Evangelista • Patmi) • Iudas Iscariotes • Iudas Thaddaeus • Matthaeus • Philippus • Simon Petrus • Simon Zelotes • Thomas
 |
| Posteriores |
Matthias • Paulus
 |
| Alia |
Ultima Cena • Actus Apostolorum • Pentecoste • Successio Apostolica
 |

|  |  |
| --- | --- |
| Sancti | *Haec stipula ad religionem spectat. Amplifica, si potes!* |
# Bibliotheca Nationalis Graeciae

Aedificium Bibliothecae Nationalis antiquioris, opus architecti Theophili Hansen.
**Bibliotheca Nationalis Graeciae** (Neograece Εθνική Βιβλιοθήκη της Ελλάδος) est bibliotheca publica Athenis in urbe Graeciae anno 1832 instituta. Saeculo XIX in aedificio neoclassico stabat, ab anno 2018 iuxta Vetum Phalerum in insula urbana reperitur cui nomen vulgo *Stavros Niarchos Foundation Cultural Center* est.

## Nexus externi

|  |  |
| --- | --- |
|  | **Vicimedia Communia** plura habent quae ad **Bibliothecam Nationalem Graeciae** spectant. |

* Situs interretialis bibliothecae proprius (Neograece)
* Pagina interretialis VIAF[*nexus deficit*]

|  |  |
| --- | --- |
| Stipula | *Haec stipula ad bibliothecam spectat. Amplifica, si potes!* |